CELEX: 62009TN0308
Language: sk
Date: 2009-07-30 00:00:00
Title: Vec T-308/09: Žaloba podaná 30. júla 2009 — Taliansko/Komisia

26.9.2009   
            
            
               SK
            
            
               Úradný vestník Európskej únie
            
            
               C 233/19
            
         Žaloba podaná 30. júla 2009 — Taliansko/Komisia
   (Vec T-308/09)
   2009/C 233/36
   Jazyk konania: taliančina
   
      Účastníci konania
   
   
      Žalobkyňa: Talianska republika (v zastúpení: P. Gentili, avvocato dello Stato)
   
      Žalovaná: Komisia Európskych spoločenstiev
   
      Návrhy žalobkyne
   
   
               —
            
            
               zrušiť list z 20. mája 2009 č. 4263 Európskej Komisie — Generálneho riaditeľstva regionálnej politiky s predmetom: „Regionálny operačný program ‚Campania‘ 2000 — 2006. Číslo žiadosti o zaplatenie Sysfin 2009/0154 Adonis A/723 z 12/01/2009“, ktorý obsahuje toto rozhodnutie: „Suma 18 544 968,79 eur, ktorá sa týka výdavkov vynaložených po 17. máji 2006 v rámci opatrenia 1.7 a ktorého predmetom je regionálny systém riadenia a likvidácie odpadov, je neprípustná.“
            
         
      Žalobné dôvody a hlavné tvrdenia
   
   Žalobné dôvody a hlavné tvrdenia sú podobné tým, ktoré sú uvedené vo veci T-99/09 Taliansko/Komisia (1).
   Žalobkyňa obzvlášť namieta:
   
               —
            
            
               Porušenie článkov 32 a 39 nariadenia Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (2) v časti, v ktorej žalovaná znížila náhradu preukázaných výdavkov súvisiacich s opatrením 1.7 „očakávajúc výsledok vo veci T-99/09“, a že prebiehajúce konanie o žalobe smerujúcej proti predchádzajúcim opatreniam, ktoré súvisia s konaním o náhrade nie je uvedené medzi predpokladmi pre zníženie náhrad zo štrukturálnych fondov, ktoré zakotvuje už spomínaný článok.
            
         
               —
            
            
               Porušenie článku 230 ES. Potvrdzuje tento právny názor, v zmysle ktorého, totižto ak by sa členské štáty museli obávať zníženia priebežných po sebe nasledujúcich náhrad preto, aby sa im priznala aktívna legitimácia, potom by už viac nemali voľnú úvahu, pokiaľ ide o výkon ich základného práva na súdnu ochranu.
            
         
      (1)  Ú. v. EÚ C 102, s. 34.
   
      (2)  Ú. v. ES L 161, s. 1; Mim. vyd. 14/001, s. 31.